ตลาดหุ้นยุโรปเปิดตลาดปรับตัวลง จับตาข้อมูลดัชนี PMI ประเทศยุโรป
ตลาดหุ้นยุโรปเปิดตลาดวันนี้อ่อนตัวลง โดยนักลงทุนยรอดูการรายงานดัชนี PMI ภาคการผลิตของประเทศต่างๆ ในยุโรปที่ทยอยเปิดเผยกันในวันนี้
21 พ.ค. 2558

สำนักข่าวอินโฟเควสท์รายงานว่า ตลาดหุ้นยุโรปเปิดตลาดวันนี้อ่อนตัวลง โดยนักลงทุนยรอดูการรายงานดัชนี PMI ภาคการผลิตของประเทศต่างๆ ในยุโรปที่ทยอยเปิดเผยกันในวันนี้
โดยดัชนี Stoxx 600  ปรับลง 0.2% แตะ 405.78 เมื่อเวลา 8.13 น.ตามเวลาลอนดอน
ขณะที่ดัชนี CAC-40 ตลาดหุ้นฝรั่งเศสเปิดวันนี้ที่ 5,120.88 จุด ลดลง 12.42 จุด, -0.24% ดัชนี DAX ตลาดหุ้นเยอรมันเปิดวันนี้ที่ 11,815.43 จุด ลดลง 33.04 จุด, -0.28%
ทั้งนี้หุ้นเทสโก้ พุ่งขึ้น 1.6% ภายหลังจากที่บริษัทเปิดเผยว่า จะเริ่มขายธุรกิจในเกาหลีใต้
ส่วนผลสำรวจมาร์กิต อิโคโนมิคส์ เปิดเผยว่า ดัชนีผู้จัดการฝ่ายจัดซื้อ (PMI) รวมภาคการผลิตและบริการเบื้องต้นของฝรั่งเศสในเดือนพ.ค.เพิ่มขึ้นแตะ 51.0 ซึ่งสูงสุดในรอบ 2 เดือน จาก 50.6 ในเดือนเม.ย.
สำหรับดัชนี PMI ภาคการผลิตเบื้องต้นในเดือนพ.ค.ดีดตัวขึ้นแตะ 49.3 ซึ่งสูงสุดในรอบ 12 เดือน จากระดับ 48.0 ในเดือนก่อนหน้า ขณะที่ดัชนี PMI ภาคบริการเบื้องต้นเดือนพ.ค.ปรับตัวขึ้นมาอยู่ที่ 51.6 ซึ่งสูงสุดในรอบ 2 เดือน เมื่อเทียบกับระดับ 51.4 ในเดือนเม.ย.